medieval-data/medieval-letters huggingface dataset:
XLII.  Monasterii SS. Petri et Pauli Hadmerslebensis protectionem suscipit ac privilegia et possessiones confirmat.   (Anno 1145, Oct. 26.)  [Archetypum est Berolini apud D. G. B. J. Friedlander, inquit JAFFÉ,  Regesta pont. Rom.,  p. 619.] XLIII.  Ariberto presbytero cardinali, Gregorio episcopo Bergomati et abbati monasterii de Astino defert cognitionem controversiae inter S. Alexandri et S. Vincentii canonicos.   (Anno 1145, Oct. 28.) [LUPI,  Cod. diplom. Bergom.,  II, 1061.]
Author: Eugenius III
Date:  [RIBERTO] [REGORIO]

EUGENIUS episcopus, servus servorum Dei, venerabilibus fratribus A presbytero cardinali, et G Pergamensi episcopo et dilecto filio abbati de Astino, salutem et apostolicam benedictionem.

Canonici Sancti Vincentii nobis conquesti sunt quod ea quae a sede apostolica inter ipsum et canonicos Sancti Alexandri statuta sunt, et praedecessorum nostrorum privilegiis confirmata, ipsi canonici S. Alexandri non observent. Quia igitur quamvis ipsi nobis invitis in discordia perseverent, nos tamen pro debito nostri officii, ad pacem illorum libenter intendimus, per apostolica vobis scripta mandamus quatenus in unum convenientes utramque partem ante vestram praesentiam vocetis, et utriusque partis tam de privilegiis, quam de aliis querimoniis et rationes diligenter inquirere et cognoscere studeatis, ipsius rei veritatem vestris nobis litteris quantocius significetis. Si vero praefatus cardinalis interesse non poterit, vos nihilominus supradicto modo causam audiatis, et nobis, ut praediximus, intimetis. Data Viterbii, V Kalend. Novembris.
XLV.  Monasterii Molismensis possessiones et privilegia confirmat.   (Anno 1145, Nov. 18.) [MABILLON,  Annal. Bened.  VI, 392.]
Author: Eugenius III

Tunc ab annis quinque Molismo praeerat Geraldus seu Giraudus abbas, Guidonis successor, qui hoc anno amplissimum ab Eugenio privilegium adeptus est. In eo confirmantur recensenturque omnes monasterii possessiones, ecclesiae et cellae, in his quatuor monasteria sanctimonialium a Molismo pendentium; duo quidem in dioecesi Lingonensi, scilicet Sanctae Mariae apud Juliacum, et Sancti Sulpicii apud Osam: duo itidem in Catalaunensi, nempe de Andesisis , et Beatae Mariae de Valle-Onae. Datum Viterbii per manum Roberti S. R. E. presbyteri cardinalis et cancellarii, XIV Kal. Decembris, indictione IX, Incarnationis Dominicae anno 1145, pontificatus vero domni Eugenii III anno I. Qui has litteras scripsit Robertus cancellarius, is est Robertus Pullus, Anglus, doctrina et scriptis celebris, quem praemissum ait Bernardus in adjutorium Eugenii ante ejus electionem. Eum Parisiis, cum necdum esset cardinalis, retinuit Bernardus, qua de re offensus Roffensis episcopus; quem litteris placavit vir sanctus, qui Roberti sanam doctrinam laudat, et scripta multi faciebat.


Notes: ( Andecies ) (ep. 362) (ep. 203)
XLVI.  Senensi, Volterrano, Florentino, Lucensi, Lunensi episcopis praecipit ne impediri patiantur eos qui orationis causa se conferant ad altare B. Jacobi, apostoli, in ecclesia Pistoriensi miracula edentis.   (Anno 1145, Nov. 22.) [UGHELLI,  Italia sacra,  III, 298.]
Author: Eugenius III

EUGENIUS episcopus, servus servorum Dei, venerabilibus fratribus reverendis, Senensi, Volterrano, Florentino, Lucensi et Lunensi episcopis, salutem et apostolicam benedictionem.

Ad vestram notitiam pervenisse credimus, quae et quanta miraculorum insignia omn. Dominus per beati apostoli Jacobi merita ad sacrum altare suum in Pistoriensi ecclesia praesenti tempore voluit demonstrare, unde fideles populi de diversis et remotis terrarum partibus, devotionis intuitu, ad eumdem venerabilem locum coeperunt concurrere, et salutis suae remedia postulare. Expedit ergo fidelibus Christianis, et maxime convicinis, pro tanto collato beneficio, Redemptori nostro gratias agere, et beato Jacobo apostolo ejus debita devotionis obsequia fideliter exhibere. Ideoque per apostolica vobis scripta praecipiendo mandamus, quatenus populum, et parochianos vestros districte commoneatis, quod viros et mulieres, undecunque fuerint, ad tam sacrum oratorium devotionis et orationis causa proficiscentes, nulla occasione praepediant, nec eis aliquam molestiam seu perturbationem inferre praesumant. Quod si qui facere praesumpserint, eos tanquam sacrilegos, et treguae Dei violatores excommunicatos publice denuntietis; et eamdem excommunicationis sententiam, quousque satisfecerint, per parochias nostras observari firmiter faciatis. Datum Viterbii, X Kalendas Decemb. anno 1145.
XLVII.  Indulgentiam B. Jacobo aevotis concedit.   (Anno 1145, Nov. 22.) [UGHELLI,  Italia sacra,  III, 298.]
Author: Eugenius III

EUGENIUS episcopus, servus servorum Dei, universis Dei fidelibus, oratorium B. Jacobi apostoli, quod in Pistoriensi ecclesia situm est, devote visitantibus, salutem et apostolicam benedictionem.

Ineffabilis divinae clementiae magnitudo, quae vult omnes homines salvos fieri, et ad agnitionem veritatis venire. Plurima clara diversorum miraculorum genera, beati Jacobi apostoli meritis ad sacratissimum altare suum, ad compunctionem fidelium, in Pistoriensi ecclesia demonstravit; nam sicut venerabili fratre nostro Attone ejusdem civitatis religioso episcopo, et aliis pluribus referentibus, agnovimus, caeci, claudi, contracti, et alii diversis languoribus debiles, in eodem loco, per beati, ut diximus, Jacobi preces et merita, optata salutis remedia percipere. Nos itaque pro tanta divinae gratiae ostensione, omnipotenti Domino gratias referentes, dignum duximus, ut fideles Christiani, qui praefatum venerabilem locum, pietatis intuitu devote visitaverint, peccatorum suorum per nos revelationem aliquam mereantur. Ideoque de beatorum Petri, et Pauli, et ejusdem Jacobi apostolorum Christi meritis confisi, apostolica auctoritate statuimus, ut quotquot praedictum venerabile oratorium, causa devotionis et orationis visitaverint, de injuncta poenitentia septem dierum indulgentiam se accepisse congaudeant. Datum Viterb., X Kal. Decemb.
LII.  Privilegium Carthusianis Montis-Dei concessum.   (Anno 1145, Dec. 16.) [MARLOT,  Metropol. Rem.,  II, 314.]
Author: Eugenius III

EUGENIUS episcopus, servus servorum Dei, dilectis in Christo filiis fratribus Sanctae Mariae et Sancti Joannis Baptistae Montis-Dei, in Christo famulantibus, tam praesentibus quam futuris, regularem vitam professis, in perpetuum.

Desiderium quod ad religionis propositum et animarum salutem pertinere dignoscitur, animo nos decet libenti concedere, et petentium desideriis congruum impertiri suffragium. Eapropter, dilecti in Deo filii, quieti vestrae paterna sollicitudine providere volentes, praefatum B. Dei genitricis monasterium, in quo divino mancipati estis obsequio, sub B. Petri et nostra protectione suscipimus, et praesentis scripti privilegio communimus, statuentes ut ordo monasticus secundum B. Benedicti Regulam, normam quoque et institutiones fratrum Carthusiensium perpetuis ibi temporibus inviolabiliter conservetur. Praeterea locum ipsum, et quidquid in terris, silvis, aquis, pascuis, vel aliis ab Odone Ecclesiae Beati Remigii abbate vestri monasterii fundatore, Ursione Sancti Dionysii, Richardo Mosomensi abbatibus, Nicolao de Burgo, Guillelmo de Setona, Guidone de Altreio militibus, vel aliis Dei fidelibus, justis modis vobis collatum est, vel inantea, Deo propitio, conferetur, vobis vestrisque successoribus per praesentis scripti paginam confirmamus. Terminos autem loci metis propriis duximus exprimendos. Ab eodem scilicet Monte-Dei, etc., ut in bulla Innocentii, anni 1136, sub num. 246, Patrolog. t. CLXXIX.Ego Julius presbyter cardinalis tituli Sancti Ego Eugenius Catholicae Ecclesiae episcopus. Ego Albericus Ostiensis episcopus. Ego Oddo diaconus cardinalis Sancti Georgii ad Velum Aureum. Ego Guido cardinalis tituli Sancti Grisogoni. Ego Raynerius presbyter cardinalis tituli Sanctae Priscae. Ego Jacinthus diaconus cardinalis Sanctae Mariae in Cosmedin. Ego Jordinus Romanae Ecclesiae cardinalis. Ego Cinthius diaconus cardinalis Sanctorum Sergii et Bacchi. Marcelli. Datum Vetrallae per manum Roberti S. R. E. presbyteri cardinalis et cancellarii, XVII Kal. Jan., indict. VIII, Incarn. Dominicae anno 1145, pontificatus autem D. Eugenii III papae anno I.
LV.  Archiepiscopis et episcopis mandat ut electos praepositos ordinis Praemonstratensis in abbates, postposita dilatione, benedicant.   (Anno 1145, Dec. 18.) [Le PAIGE,  Bibl. Praem.,  626.]
Author: Eugenius III

EUGENIUS episcopus, servus servorum Dei, venerabilibus fratribus archiepiscopis, episcopis, ad quos litterae istae pervenerint, salutem et apostolicam benedictionem.

Religiosi fratres Praemonstratensis ordinis, per Dei gratiam in religione proficiunt, et suae bonae conversationis exemplo multos praesentis saeculi voluptatibus et carnalibus concupiscentiis deditos ad bene vivendum convertunt. Unde dignum est, ut boni Ecclesiarum praelati eos juvare, et in tam sancto proposito confovere studeant, et in suis opportunitatibus opem eis et consilium praebeant. Ipsi quidem, sicut accepimus, non causa elationis, sed ad majorem religionis observantiam, communi consilio statuerunt, ut locorum suorum praepositos abbates constituant. Ideoque per apostolica vobis scripta mandamus, quatenus, cum per abbatem Praemonstratensem, vel per litteras suas, et per fratres quibus praeesse debebunt vobis ablati fuerint, Spiritus sancti gratia invocata, in abbates benedicatis. Datum Sutrii, decimo quinto Kal. Januarii, pontificatus nostri anno primo.
LIX.  B[ernardo] episcopo Hildesheimensi ejusque successoribus praecipit ne castrum Wincenburgense alienent. Goslarienses, qui praeposituram quamdam invaserant, impune dimitti vetat. C. praepositum et R. canonicum commendat.   (Anno 1145-46, Maii 27.) [  Orig. Guelf.,  III, 449.]
Author: Eugenius III
Date:  [ERNARDO]

EUGENIUS episcopus, servus servorum Dei, venerabili fratri B episcopo, et dilectis filiis clero et populo Hildensemensis Ecclesiae, salutem et apostolicam benedictionem.

Quemadmodum praedecessores nostri Romani pontifices Hildensemensem Ecclesiam et civitatem, tanquam regni Teutonici famosam et nobilem dilexisse noscuntur; ita et nos eorum vestigia sequentes, eamdem ampliori charitatis affectu diligere volumus et fovere, et ad ipsius honorem diligentius intendere. Hoc siquidem intuitu, praedecessor noster felicis memoriae, papa Innocentius, tibi, frater episcope, praecipiendo mandavit ut castrum Wincenborgh, quod ad jus Hildesheimensis Ecclesiae pertinere dignoscitur, nulli unquam in beneficium traderes, nec aliquo modo alienares, sed ad ipsius ecclesiae utilitatem futuris semper temporibus permaneret. Nos itaque quorum praecipue interest, bene gesta firmare; auctoritate apostolica prohibemus, ut neque tu, neque aliquis successorum tuorum, praefatum castrum inbeneficiandi, aut aliquo modo alienandi facultatem habeatis, sed ad ipsius utilitatem Ecclesiae liberum, et absque alicujus persuasione perpetuis temporibus manere decernimus. Si quis autem aliquo unquam in tempore ausu temerario idem castrum inbeneficiare aut alienare, aut in beneficium recipere vel occupare praesumpserit, noverit se cum fautoribus suis pro tanto excessu excommunicationis vinculo innodandum. Nihilominus tibi, frater episcope, praecipiendo mandamus, quatenus de Goslariensibus, qui, sicut accepimus, praeposituram dilecti filii nostri C. dum in nostro esset servitio, violenter invaserunt, infra XL dies canonicam ei justitiam facias: eumdem etiam propositum, et dilectum filium nostrum R. Ecclesiae tuae canonicum, charitati tuae attentius commendamus. Datum Viterbii, VI Kal. Junii.
LX.  Ad Gregorium Bergomatem episcopum.   (Anno 1145-46, Jul. 12.) [UGHELLI,  Italia sacra,  IV, 459.]
Author: Eugenius III

EUGENIUS, etc., GREGORIO Bergomensi episcopo, etc.

Cum ad tuum spectet officium pacem diligere et praedicare, eamque inter discordes, et praecipue subditos reformare, dolemus quod illius discordiae, quae in Sancti Vincentii et S. Alexandri clericos diutius agitata est, te auctorem et fomitem esse ostendis, quod ex hoc perpendimus usque ad octavas Pentecostes, sicut accepimus, ostendere distulisti. Quod quamvis gravi foret animadversione plectendum, nos tamen id ad praesens ex mansuetudine sedis apostolicae supportantes, per apostolica tibi scripta praecipiendo mandamus, quatenus, acceptis his litteris, presbyteros qui de fidelitate juxta praedecessorum nostrorum et nostrum mandatum, clericis S. Alexandri facienda rebelles existunt, sicut jam officio privavimus, ita coram clero et populo omni beneficio ecclesiastico a nobis privatos denunties, et ipsam privationis sententiam firmiter facias observari, donec eisdem clericis Sancti Alexandri dicta fidelitate satisfaciant. Alioquin quantum hoc mandatum nostrum adimplere distuleris, tantum ab omni officio episcopali abstineas. Ita quoque super hoc te volumus providere, ut tuam negligentiam, et eorum contumaciam graviori sententia minime ferire cogamur. Datum Viterbii, VI Id. Jul.
LXI.  Ad P. priorem et fratres S. Frigdiani Lucensis.   (Anno 1145-46, Sept. 4.) [BALUZ.,  Miscell.  ed. Luc. IV, 594.]
Author: Eugenius III

EUGENIUS episcopus, servus servorum Dei, dilectis filiis P. priori S. Frigdiani et fratribus, salutem et apostolicam benedictionem.

Si a monachis S. Georgii vel ab aliis vobis injuria vel molestia irrogatur, nos dolemus, sicut qui Ecclesiam vestram vel vos ipsos tanquam speciales sedis apostolicae filios vera in Domino charitate diligimus, et sive prospera sive adversa vobis contingant, propria deputamus. Inde est quod vestra adversus est Georgii monachos suscepta querimonia, et injuria ab ipsis vobis illata, litterarum vestrarum inspectione cognita, in eorum monasterio tandiu prohibuimus officia celebrari, donec vobis de tanta injuria condigne satisfaciant. Data Viterbii, II Nonas Septemb.
LXII.  Ad abbatem et fratres S. Georgii Lucensis.   (Anno 1145-46, Sept. 4.) [  Ibid.  ]
Author: Eugenius III

EUGENIUS episcopus, servus servorum Dei, abbati et monachis S. Georgii Lucani, salutem et apostolicam benedictionem.

Quamvis statuta sedis apostolicae contemnentes apostolica benedictione digni minime habeantur, nos tamen, Romanae Ecclesiae mansuetudinem potius quam vestram praesumptionem attendentes, necdum eam vobis subtrahere paterna benignitate decrevimus. Praedecessor noster felicis memoriae PP. Innocentius, sicut ex scripto ipsius cognovimus, super controversia quae inter vos et dilectos filios nostros Beati Frigdiani canonicos de parochia agebatur, post multas vestras absentiones et diutinam contumaciam, fratrum suorum convocato consilio, ecclesiae Beati Frigdiani parochiam a vobis invasam ex integro restituit, et libere adjudicavit, vosque ab ejusdem parochiae usurpatione seu invasione omnino submovit: statuens et suo firmans privilegio, ut de caetero eamdem parochiam integre habeant et possideant, et ne monachis, neque vobis, neque aliis liceat parochianos eorum ipsis inconsultis seu contradicentibus sepelire. Vos autem, sicut eisdem filiis nostris conquerentibus accepimus, quemdam parochianum eorum, nomine Fridicione, cum ei linguam prorsus infirmitas abstulisset, furtim sub noctis silentio ad vestrum monasterium asportastis, eumque cuculla induistis; eisdem vero canonicis ante factum prohibentibus et tandem ex nostra parte interdicentibus, hoc pro minimo adeo habuistis, quod audire etiam contempsistis. In quo vos contra sedis apostolicae privilegia, contra prohibitionem ex nostra parte factam, ut supra diximus, et contra SS. Patrum decreta egisse non exstat ambiguum. Monachum namque aut prona devotio, aut propria professio facit. Sed hic neutrum horum cognovimus adfuisse. Quia igitur tantam praesumptionem vestram impunitam praeterire nec possumus nec debemus, tandiu in vestro monasterio divina prohibemus officia celebrari, donec praefatis filiis nostris P. priori caeterisque fratribus S. Frigdiani super tanta injuria condigne satisfaciatis. Data Viterbii, II Non. Septemb.
LXIII.  Privilegium pro ecclesia S. Joannis Kaltenbornensi.   (Anno 1145-46, Oct. 22.) [SCHOETTGEN et KREYSIG,  Diplom.  II, 698.]
Author: Eugenius III

EUGENIUS episcopus, servus servorum Dei, dilectis filiis GODESCHALCO, praeposito ecclesiae Beati Joannis Evangelistae de Caldenborn, ejusque fratribus, salutem et apostolicam benedictionem.

Religiosis desideriis dignum est facilem praebere consensum ut fidelis devotio celerem sortiatur effectum. Hujus rei gratia, dilecti in Domino filii, de religione et honesta vita vestra plurimum confidentes et quieti et utilitati ecclesiae vestrae in posterum providere volentes, ecclesiam ipsam, cum omnibus bonis quae ad eam canonice pertinere noscuntur, aut in futurum rationabilibus modis, praestante Domino, poterit adipisci, sub beati Petri et nostra protectione suscipimus et praesentis scripti pagina communimus, apostolica siquidem auctoritate prohibentes, ut nulli ecclesiasticae vel saeculari personae ullo unquam in tempore liceat praefatam ecclesiam, vel bona ipsius, aut fratres ibidem Deo servientes, temere perturbare aut quibuslibet vexationibus fatigare. Si quis autem id attentare praesumpserit, indignationem omnipotentis Dei et beatorum Petri et Pauli apostolorum ejus, incurrat, et a sacratissimo corpore et sanguine Dei ac Domini Redemptoris nostri Jesu Christi alienus fiat, atque in extremo examine districtae ultioni subjaceat. Amen. Datum Viterbii, XII Kalend. Novemb
LXV.  Apud Henricum Moraviensem episcopum intercedit pro fratribus, qui e monasterio in monte Strahou sine licentia discesserunt.   (Anno 1145-46, Nov. 21.) [BOCZEK,  Cod. diplom. Morav.  I, 238.]
Author: Eugenius III

EUGENIUS episcopus, servus servorum Dei, venerabili fratri HENRICO Moraviensi episcopo, salutem et apostolicam benedictionem.

Latores praesentium ad nos venientes significarunt nobis quod a quibusdam fratribus seducti a religioso loco, qui dicitur Montis Sion, a tua devotione fundato, absque tua, abbatis quoque et fratrum suorum licentia discesserunt. Tandem vero ad locum ipsum redeuntes fratres ipsi eos recipere noluerunt. Quia igitur dignum est, ut sicut debita nostra cupimus a Domino relaxari, ita fratribus nostris etiam in nos delinquentibus misericorditer condonemus, per apostolica scripta dilectioni vestrae rogando mandamus, quatenus pro amore Dei et nostro, si fratribus ipsis tolerabiles sunt, intuitu charitatis et misericordiae eos in eodem loco recipi facias. Dat. Viterbii, XI Kal. Decembris.
LXIX.  Privilegium pro monasterio S. Lamberti Subenensis.   (Anno 1146, Jan. 4.) [  Monumenta Boica,  IV, 524.]
Author: Eugenius III

EUGENIUS episcopus, servus servorum Dei, dilectis filiis JOANNI praeposito Beati Lamperti Subenensis Ecclesiae ejusque fratribus, tam praesentibus quam futuris, regularem vitam professis, in perpetuum.

Quoties illud a nobis petitur, quod religioni et honestati convenire cognoscitur, animo nos decet libenti concedere, et petentium desideriis congruum impertiri suffragium. Hujus rei gratia, dilecti in Domino filii, vestris justis postulationibus clementer annuimus et praefatam ecclesiam in qua divino mancipati estis obsequio, sub beati Petri et nostra protectione suscipimus, et praesentis scripti patrocinio communimus; statuentes ut quascunque possessiones, quaecunque bona in praesentiarum juste et canonice possidetis, aut in futurum concessione pontificum, liberalitate regum, largitione principum, oblatione fidelium, seu aliis justis modis, praestante Domino, poteritis adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Ecclesiam Sanctae Margaretae virginis ad Hengst cum curte stabularia et omnibus pertinentiis suis; ecclesiam in Mallentin cum omnibus pertinentiis suis, quemadmodum a venerabili fratre nostro Conrado Salzburgensi archiepiscopo vobis rationabiliter sunt scripto firmatae. Datum Laterani per manum Roberti sanctae Romanae Ecclesiae presbyteri cardinalis et cancellarii, pridie Nonas Januarii, indictione nona, Incarnationis Dominicae anno 1146, pontificatus vero domni Eugenii tertii papae anno primo.
LXXII.  Ad Engolismensem et Lemovicensem episcopos.--Ut controversiam de Roca-Bovis-curtis inter Cluniacenses et clericos fine canonico terminent.   (Anno 1146, Jan. 16.) [D. BOUQUET,  Recueil,  XV, 435.]
Author: Eugenius III

EUGENIUS episcopus, servus servorum Dei, venerabilibus fratribus LAMBERTO Engolismensi et GERALDO Lemovicensi episcopis, salutem et apostolicam benedictionem.

Controversiam quae inter dilectos filios nostros Cluniacenses monachos et clericos de Roca-Bovis-curtis super ecclesia ipsius loci jamdiu agitata est, diligenter audivimus et cum fratribus nostris super ea diu contulimus. Auditis igitur utriusque partis rationibus et studiosius inquisitis, quoniam ex utriusque partis confessione monachos fuisse in possessione cognovimus, judicavimus ut, si ipsi monachi duobus aut tribus testibus idoneis in nostra praesentia probare potuerint quod clerici qui tunc erant in ipsa ecclesia, vel alius per ipsos, eos de possessione ipsius ecclesiae per violentiam expulerunt, ipsa possessio eis restituatur; facta autem plena restitutione, infra duos menses utraque parte ante vestram evocata praesentiam, causam de proprietate hinc inde diligenter inquiratis, et fine canonico terminetis. Datum Laterani, XVII Kal. Februarii.

Notes: ( La Roche-Beaucourt )
LXXVII.  Privilegium pro monasterio Casae Dei.   (Anno 1146, Febr. 1.) [MABILLON,  Annal. Bened.,  VI, 698.]
Author: Eugenius III

EUGENIUS episcopus, servus servorum Dei, dilectis filiis STEPHANO abbati monasterii Sancti Roberti de Casa-Dei, ejusque fratribus tam praesentibus quam futuris regularem vitam professis, in perpetuum.

Desiderium quod ad religionis propositum et animarum salutem pertinere cognoscitur, animos nos decet libenti concedere, et petentium desideriis congruum impertiri suffragium. Eapropter, dilecti in Domino filii, vestris justis postulationibus libenter annuimus, et praefatum monasterium, in quo divino mancipati estis obsequio, sub beati Petri et nostra protectione suscipimus, et praesentis scripti privilegio communimus, statuentes, ut quascunque possessiones, quaecunque bona inpraesentiarum juste et canonice possidetis, aut in futurum concessione pontificum, liberalitate regum, largitione principum, oblatione fidelium, seu aliis justis modis, praestante Domino, poteritis adipisci, firma vobis vestrisque successoribus et illibata permaneant; in quibus haec propriis duximus exprimenda vocabulis: Prioratus de Cornilione et de Sancto Salvatore cum ecclesiis, decimis et suis pertinentiis; prioratus Canteogeolensis ecclesiae et Montis-Ferrandi cum ecclesiis, decimis et pertinentiis eorum; prioratus Sanctae Mariae Montis-pilosi et de Bullione cum ecclesiis, decimis et pertinentiis eorum; prioratus Sanctae Liberatae et de Bargiaco et de Leuciaco cum omnibus appendiciis suis; prioratus de Andria, de Sepeio, de Jaliniaco et de Tecleda cum omnibus appendiciis suis; prioratus de Saviniaco, de Bello-monte, de Vecellis, et de Sancto Treverio cum ecclesiis, decimis et pertinentiis suis; prioratus de Audancia et de Vera-Villa et de Veracco cum ecclesiis Sancti Verani cum pertinentiis earum; monasterium de Cruce cum ecclesiis de Flavino, de Aidoschia, de Longacanal, de Bisonas, de S. Desiderio, de Sancta Maria de Strata, de Leschas, de S. Hilario, de S. Urso, de Fratta, cum parochia de Monte, sicut rivus dividit, cum capella de Bescosello cum decimis, et omnibus pertinentiis earum; prioratum de Portu-Dei cum ecclesiis, decimis et omnibus pertinentiis suis; cellam de Belli-Cadro cum appendiciis suis: ecclesias de Fischeo, de Monte-Ayraldo, de Balgro et de Sabran; ecclesiam quoque de Sancto Liberio cum appendiciis suis; abbatias etiam, in quibus abbates instituere consuevistis, vobis in perpetuum confirmamus. Decernimus ergo, etc. Ego Conradus Sabinensis episcopus. Ego Albericus Ostiensis episcopus. Ego Imarus Tusculanus episcopus. Ego Odo diaconus cardinalis S. Georgii ad Velum Aureum. Ego Guido diaconus cardinalis SS. Cosmae et Damiani. Ego Gregorius presbyter card. tit. S. Laurentii in Damaso. Ego Jordanus presbyter card. tit S. Susannae. Ego Artaldus diac. card. S. Eustachii juxta templum Agrippinae. Ego Hyacinthus diac. card. S. Mariae in Cosmedin. Datum Transtiberim per manum Roberti S. R. E. presbyteri cardinalis et cancellarii, Kalendis Februarii, indictione IX, Incarnationis Dominicae anno 1146, pontificatus vero domni Eugenii III papae anno I.